Komunikazzjoni mill-Kummissjoni lill-Parlament Ewropew skond it-tieni sub-paragrafu ta’ l-Artikolu 251 (2) tat-Trattat KE li jikkonċerna l-Pożizzjoni Komuni tal-Kunsill dwar l-adozzjoni ta’ direttiva tal-Parlament ewropew u tal-Kunsill dwar batteriji u akkumulaturi u batteriji u akkumulaturi użati /* KUMM/2005/0378 finali - COD 2003/0282 */





[pic] | KUMMISSJONI TAL-KOMUNITAJIET EWROPEJ | Brussel 23.8.2005 KUMM(2005) 378 finali 2003/0282 (COD) KOMUNIKAZZJONI MILL-KUMMISSJONI LILL-PARLAMENT EWROPEW skond it-tieni sub-paragrafu ta’ l-Artikolu 251 (2) tat-Trattat KE li jikkonċerna l-Pożizzjoni Komuni tal-Kunsill dwar l-adozzjoni ta’ Direttiva tal-Parlament Ewropew u tal-Kunsill dwar batteriji u akkumulaturi u batteriji u akkumulaturi użati 2003/0282 (COD) KOMUNIKAZZJONI MILL-KUMMISSJONI LILL-PARLAMENT EWROPEW skond it-tieni sub-paragrafu ta’ l-Artikolu 251 (2) tat-Trattat KE li jikkonċerna l-Pożizzjoni Komuni tal-Kunsill dwar l-adozzjoni ta’ Direttiva tal-Parlament Ewropew u tal-Kunsill dwar batteriji u akkumulaturi u batteriji u akkumulaturi użati 1. SFOND Data ta' meta l-Proposta tal-Kummissjoni tressqet lill-PE u lill-Kunsill (dokument COM(2003)723 finali 2003/0282 (COD) | 24.11.2003 | Data ta' l-opinjoni tal-Kumitat Ekonomiku u Soċjali Ewropew: | 28.4.2004 | Data ta' l-opinjoni tal-Kumitat tar-Reġjuni | 22.5.2004 | Data ta' l-opinjoni tal-Parlament Ewropew, l-ewwel qari: | 20.4.2004 | Data ta' l-adozzjoni tal-Pożizzjoni Komuni : | 18.7.2005 | 2. L-GĦAN TAL-PROPOSTA TAL-KUMMISSJONI L-għan tal-proposta tal-Kumissjoni għal Direttiva ġdida dwar il-batteriji u l-akkumulaturi għandu żewġ aspetti: - taħseb biex tistabbilixxi sistema ta’ ċiklu magħluq għall-batteriji u l-akkumulaturi kollha, sabiex jiġi evitat il-ħruq tagħhom jew ir-rimi f’miżbla meta jsiru skart. Fuq il-bażi tas-sistema ta’ ċiklu magħluq, il-batteriji kollha jridu jkunu nġabru u ġew irriċiklati, u l-metalli tagħhom ikunu ġew introdotti mill-ġdid fiċ-ċiklu ekonomiku. - sabiex jiġu stipulati regoli minimi għat-tħaddim ta’ skemi nazzjonali ta’ ġbir u ta’ riċiklaġġ, sabiex jitjieb it-tħaddim kif suppost tas-suq intern u sabiex ikunu ggarantiti kundizzjonijiet indaqs għall-operaturi kollha involuti fiċ-ċiklu tal-ħajja tal-batteriji u l-akkumulaturi. 3. KUMMENTI DWAR IL-POŻIZZJONI KOMUNI 3.1. Kummenti ġenerali Il-Kummissjoni setgħet taċċetta l-biċċa l-kbira ta’ l-emendi li l-Parlament Ewropew ippropona fl-ewwel qari: Dawn l-emendi fihom kjarifiċi tekniċi siewja jew żidiet għad-definizzjonijiet proposti fil-proposta tal-Kummissjoni. Il-Kummissjoni ma laqgħetx il-maġġoranza ta’ l-emendi marbuta mal-projbizzjoni tas-sustanzi, minħabba li l-Istudju dwar l-Impatt Estiż wera li s-sistema proposta taċ-"ċiklu magħluq" tkun timplika livell ekwivalenti ta’ ħarsien ambjentali b’inqas spejjeż. B' mod partikolari: - Il-Kummissjoni aċċettat għal kollox l-emendi 4, 5, 11, 12, 14, 21, 24, 46, 47, 50, 51, 52, 56, 57, 58, 59, 60, 61, 62, 64, 78, 79, 80, 81, 103 u 112, total ta’ 26 emenda. - Il-Kummissjoni aċċettat 16-il emenda b’mod parzjali jew fil-prinċipju. L-emendi 10, 29 u 35 jistgħu jkunu aċċettati mill-Kummissjoni fil-prinċipju, soġġetti għal kitba mill-ġdid u/jew kjarifika. L-emendi 16, 20, 22, 23, 27, 28, 40, 43, 44, 48, 53, 99 u 109 ġew parzjalment aċċettati. - L-emendi 1, 2, 6, 7, 8, 9, 18, 19, 25, 26, 30, 32, 33, 34, 36, 37, 38, 39, 41, 45, 49, 54, 55, 63, 65, 66, 67, 68, 69, 71, 72, 73, 74, 75, 76, 77, 85, 92, 95, 82, 100, 101, 108 u 120, total ta’ 44 emenda, ma ntlaqgħux mill-Kummissjoni. Il-Kunsill fil-biċċa l-kbira qies l-emendi Parlamentari u għamel numru ta' bidliet oħra. Il-Kunsill qies li jkun diffiċli li titwettaq fil-prattika s-sistema proposta taċ-"ċiklu magħluq" u li din tkun tinvolvi spejjeż u piżijiet ammnistrattivi kbar għall-Istati Membri. Il-Kunsill, għalhekk, ipprefera projbizzjoni parzjali ta' l-użu tal-kadmju fil-batteriji portabbli, minflok mira addizzjonali ta’ ġbir għall-batteriji portabbli tal-kadmju, li, kieku, kienet teħtieġ is-sorveljanza tal-mogħdija ta’ l-iskart. Il-Kummissjoni tibqa’ ssostni l-Istudju dwar l-Impatt Estiż tagħha (ara wkoll l-istqarrija tal-Kummissjoni taħt il-paragrafu 4), iżda taċċetta wkoll li issa hemm tagħrif disponibbli ġdid, li juri li s-sistema proposta taċ-“ċiklu magħluq” tista’ timplika piż amministrattiv u spejjeż akbar milli kien stmat fil-bidu, jiġifieri aktar spejjeż għall-Istati Membri. Il-Kummissjoni tista’ għalhekk taċċetta miżuri ta’ politika għajr dawk proposti fil-proposta inizjali tagħha, sakemm il-livell ta’ l-ambizzjoni ambjentali jkun ta’ lanqas ekwivalenti għall-proposta tal-Kummissjoni, b’mod partikolari fir-rigward ta’ l-għanijiet tal-ġbir u r-riċiklaġġ F’dak li għandu x’jaqsam mar-rati tal-ġbir, il-Kummissjoni tilqa’ ż-żieda fil-mira għaż-żmien fit-tul għall-ġbir. {0<<}0{<Madankollu, il-perjodu stabbilit għall-kisba tar-rata ta’ ġbir ta' 45% (8 snin wara d-data ta’ traspożizzjoni) jista’ jkun aktar ambizzjuz. Fuq il-bażi ta’ dan, il-Kummissjoni tista’ tappoġġa l-pożizzjoni komuni mifhuma bħala pakkett. 3.2. Kummenti dettaljati 3.2.1. Emendi Paraementari aċċettati mill-Kummissjoni u inkorporati kollha, parzjalment jew fil-prinċipju fil-pożizzjoni komuni L-emendi 4, 10, 11, 12, 14, 16, 20, 21, 23, 24, 28, 35, 40, 43, 44, 46, 51, 52, 53, 56, 57, 59-62, 64, 78, 79-81, 99, 109 u 112 adottati mill-Parlament Ewropew fl-ewwel qari, ġew aċċettati, għal kollox, parzjalment jew fil-prinċipju mill-Kummissjoni. Qegħdin ukoll inkorporati għal kollox, parzjalment jew fil-prinċipju fil-pożizzjoni komuni tal-Kunsill. L-emendi 4 u 52 ibiddlu l-kelma ‘konsumatur’ għal ‘utent aħħari’. Dawn l-emendi kienu aċċettati għal kollox mill-Kummissjoni Huma inkorporati fil-premessa 18 u fit-titolu ta’ l-Artikolu 17 tal-pożizzjoni komuni. Il-parti ta' l-emenda 53 marbuta ma' l-utenti aħħarin kienet aċċettata mill-Kummissjoni u hija wkoll parzjalment inkorporata fl-Artikolu 17 (1) tal-pożizzjoni komuni. L-emenda 10 tikkjarifika l-ambitu tad-Direttiva u kienet aċċettata fil-prinċipju mill-Kummissjoni Qiegħda inkorporata fl-Artikolu 2 tal-pożizzjoni komuni. L-emendi 11, 12 u 14 fihom kjarifiki siewja għad-definizzjonijiet ta’ ‘batterija’, ‘akkumulatur’ u ‘ battery pack ’ u ġew aċċettati għal kollox mill-Kummissjoni. Huma inkorporati fl-Artikolu 3 (1), (2) and (3) tal-pożizzjoni komuni. il-Kummissjoni aċċettat l-emenda 16 parzjalment, minħabba li l-Kummissjoni laqgħet il-kjarifika li ċ-ċelluli buttuna jistgħu wkoll jintużaw biex jipprovdu qawwa elettrika għal meta tinqata’ l-provvista tad-dawl. Din hija inkorporata fl-Artikolu 3 (4) tal-pożizzjoni komuni. Il-Kummissjoni setgħet taċċetta l-biċċa l-kbira ta’ l-emendi li l-Parlament Ewropew ippropona fl-ewwel qari: Il-Kummissjoni ssuġġeriet dan il-kliem għall-Artikolu 3 (13) (b): "jerġa’ jbiegħ batteriji jew akkumulaturi taħt il-marka tiegħu bil-kundizzjoni li l-marka tal-produttur ma tibqax tidher fuq il-batteriji jew l-akkumulaturi". Għall-emenda marbuta mas-subparagrafu (c), il-Kummissjoni ssuġġeriet il-kliem li ġej "(..) fis-suq Komunitarju minn pajjiżi terzi”. Id-definizzjoni tal-Kunsill ta’ produttur hija parzjalment konsistenti ma’ l-emenda 20, minħabba li tkopri kull batterija u akkumulatur inkorporat f’ appliances . Il-Kunsill issimpilfika d-definizzjoni aktar, sabiex jippermetti lill-Istati Membri jidentifikaw produttur responsabbli fit-territorju nazzjonali tagħhom filwaqt li fl-istess ħin jevitaw tħassib marbut mas-suq intern. L-emenda 21 iżżid definizzjoni ta’ ‘distributur’ li ġiet aċċettata għal kollox mill-Kummissjoni. Din hija inkorporata fl-Artikolu 3 (13) tal-pożizzjoni komuni. Il-Kummissjoni aċċettat l-ewwel żewġ partijiet ta’ l-emenda 23, jiġfieri li l-Artikolu 4 japplika mingħajr preġudizzju għad-Direttiva 2000/53/KE u l-limitu ta’ piż ta’ 5ppm għall-batteriji u l-akkumulaturi tal-merkurju, minħabba li ż-żewġ bidleit jaqblu mal-Proposta tal-Kummissjoni. Il-Kunsil aċċetta parzjalment din l-emenda minħabba li l-Artikolu 4 tal-pożizzjoni komuni jipprevedi projbizzjoni fuq il-kadmju, soġġetta għall-eżenzjonijiet, kif ukoll reviżjoni. L-emenda 24 issaħħaħ l-obbligu fuq il-produtturi li jkabbru r-rendiment ambjentali tal-batteriji u l-akkumulaturi u għall-Istati Membri biex jippromwovu r-riċerka f'dan il-qasam. Din ġiet aċċettata għal kollox mill-Kummissjoni Hija parzjalment inkorporata fl-Artikolu 19 (3) (a) u (d) tal-pożizzjoni komuni. Il-Kummissjoni aċċettat parzjalment l-emenda 28, li tfisser fi kliem ġdid il-ħtiġijiet għall-iskemi tal-ġbir għall-batteriji u l-akkumulaturi portabbli. Il-Kummissjoni qieset li tkun kjarifika siewja li jingħad ukoll li l-batteriji jistgħu jinġabru wkoll flimkien ma’ l-iskart elettriku u elettroniku fuq il-bażi ta’ skemi li kienu stabbiliti u li jimplimentaw din id-Direttiva. Il-pożizzjoni komuni tinkorpora dan fl-Artikolu 7 (1) (c). Il-Kummissjoni tista' taqbel fil-prinċipju ma' li d-Direttiva nfisha għandha tistabbilixxi lista ta' Stati Membri li jistgħu jidderogaw mill-miri għar-riċiklaġġ proposti f'Anness, kif issuġġerit mill-emenda 35. Il-Kunsill ipprefera li l-arranġamenti tranżizzjonali jiġu stabbiliti permezz ta’ proċedura ta’ komitoloġija (ara l-Artikolu 9 (4) (a) tal-pożizzjoni komuni). Il-Kummissjoni aċċettat il-korrezzjoni ta’ l-iżball tat-tipa fir-Regolament 259/93/KEE fl-emenda 40. Il-Kunsill inkorpora dan flminkien maż-żieda tal-kelma ‘riċkiklaġġ’ fl-Artikolu 12 tal-pożizzjoni komuni. Fir-rigward ta’ l-emenda 43, il-Kummissjoni aċċettat il-kitba mill-ġdid fir-rigward tar-riċiklaġġ tal-kadmju u taċ-ċomb. Il-Kummissjoni laqgħet ukoll il-paragrafu ġdid li jistipula li l-effiċjenzi minimi għar-riċiklaġġ jistgħu jiġu adattati permezz tal-komitoloġija fid-dawl tal-progress xjnetifiku u teknoloġiku. Din l-emenda hija inkorporata fl-Artikolu 10 tal-pożizzjoni komuni. Il-Kummissjoni aċċettat parzjalment l-emenda 44, jiġifieri s-sostituzzjoni tal-kelma 'j/tirranġa' bi 'j/tipprovdi' kif ukoll iż-żieda tal-kelma ‘ġbir’ u ‘ambjentalment’. L-Artikolu 13 tal-pożizzjoni komuni jinkorpora parzjalment din l-emenda billi jikludi l-kelma ‘ġbir’. Il-Kummissjoni aċċettat l-emenda 46, li tistipula li fil-każ tal-batteriji li għadhom inkorporati fi prodotti oħra bħal karozzi jew tagħmir elettriku u elettroniku fil-mument li dawn il-prodotti jsiru skart, il-produtturi tal-batteriji jkunu responsabbli biss għal trattament ulterjuri tal-batteriji wara li jitneħħew mill-prodotti l-oħra. Il-pożizzjoni komuni tal-Kunsill għandh l-għan li tevita li l-iskemi ta’ finanzjament differenti jirkbu fuq xulxin u hija għalhekk konsistenti ma’ l-għan ta’ din l-emenda (ara l-Artikolu 13 (2) tal-pożizzjoni komuni). L-emenda 51 tikkjarifika li l-parteċipazzjoni fi skemi bħal dawn għandha tkun miftuħa għall-operaturi ekonomiċi kollha fuq bażi mhux diskriminatorja u ġiet aċċetta mill-Kummissjoni. L-għan ta’din l-emenda huwa inkorporat fl-Artikolu 7 (2) tal-po¿izzjoni komuni. Il-Kummissjoni aċċettat l-emenda 56, li tobbliga lill-Istati Membri jieħdu miżuri xierqa sabiex iħeġġu lill-utenti aħħarin jieħdu sehem fi skemi ta’ ġbir. Din hija inkorporata fl-Artikolu 17 (1) (b) tal-pożizzjoni komuni. L-emendi 57, 59, 60, 61, 62, 78, 79, 80 u 81 jgħaddu l-ħtiġijiet dettaljati għat-tikettar mill-Anness II tad-Direttiva għal artikolu. L-emenda 59 tħassar ukoll il-possibbiltà għall-Kummissjoni li temenda l-ħtiġijiet tat-tikkettar skond il-progress tekniku fuq il-bażi ta’ proċedura ta’ komitoloġija. L-emenda 64 iddaħħal il-possibbiltà għall-Kummissjoni li tagħti eżenzjonijiet fuq il-ħtiġijiet tat-tikkettaar fuq il-bażi ta’ proċedura ta’ komitoloġija. Il-Kummissjoni aċċettat dawn l-emendi kollha u huma inkorporati fl-Artikolu 18 u l-Anness II tal-pożizzjoni komuni. Il-Kummissjoni aċċettat parzjalment l-emenda 99, jiġifieri t-tħassir tad-deroga ta’ 10% mill-ħtieġa ta’ riċiklaġġ u l-possibbiltà li jisri adattamenti tekniċi. Din hija inkorporata fl-Artikolu 10 (1) (b) tal-pożizzjoni komuni. Il-Kummissjoni aċċettat il-parti ta’ l-emenda 109 li ċċarat li l-batterji tal-vetturi għandhom jinġabru ‘mill-utent aħħari jew minn post aċċessibbli qribu’. Din hija inkorporata fil-pożizzjoni komuni fl-Artikolu 7(4). L-emenda 112 tiċċara li l-użu ta’ ħlasijiet viżibbli huwa pprojbit għall-bejgħ ta’ prodotti ġodda. Dawn l-emendi ġew aċċettati mill-Kummissjoni u huma inkorporati fl-Artikolu 13 (30 tal-pożizzjoni komuni. 3.2.2. Emendi Parlamentari aċċettati kollha, parzjalment jew bi prinċipju mill-Kummissjoni iżda mhux inkorporati fil-pożizzjoni komuni L-emendi Parlamentari 5, 22, 27, 29, 47, 48, 50, 58 u 103 ġew aċċettati għal kollox mill-Kummissjoni, parzjalment jew fil-prinċipju iżda mhumiex mdaħħla fil-pożizzjoni komuni. L-emendi 5 u 58 jistipulaw illi l-utenti aħħarin għandhom jiġu infurmati dwar il-kapaċità tal-batteriji u li l-kapaċità trid tkun indikata fuq il- battery pack . Dawn ġew aċċettati għal kollox mill-Kummissjoni. Il-Kunsill ma inkorporax dawn l-emendi fil-pożizzjoni komuni tiegħu, minħabba li qies li, għal raġunijiet tekniċi, ma kienx xieraq illi tiġi indikata l-kapaċità. Fl-emenda 22 marbuta mad-definizzjoni tas-sistema ta’ “ċiklu magħluq”, il-Kummissjoni laqgħet il-kajrifika lingwistika (‘parti’ terza, minflok ‘partijiet’). Fir-rigward ta’ l-emenda 27, il-Kummissjoni laqgħet l-ewwel parti, li tiċċara li l-Istati Membri għandhom jiksbu s-sistema ta’ “ċiklu magħluq”. Ir-referenzi għas-sistema ta’ "ċiklu magħluq" mhumiex inkorporati fil-pożizzjoni komuni, minħabba li l-Kunsill qies is-sistema ta’ "ċiklu magħluq" bħala kunċett teoretiku li jkun diffiċli li jinkiseb fil-prattika. Il-Kummissjoni aċċettat l-emenda 29 fil-prinċipju, li tobbliga lill-utenti aħħarin jieħdu l-batteriji u l-akkumulaturi użati fil-punti ta’ġbir. Bl-istess mod, Ii-Kummissjoni laqgħet l-emenda 47, li tobbliga lill-Istati Membri jiżguraw li l-utenti aħħarin jieħdu lura l-batteriji u l-akkumulaturi użati fl-iskemi ta’ ġbir ta’ batteriji. Il-Kunsill ma inkludiex dawn l-emendi, minħabba li qies li jkun diffiċli li jkunu infurzati obbligi bħal dawn fuq l-utenti aħħarin. Barra minn hekk, il-Kummissjoni aċċettat partijiet mill-emenda 48, li daħħlet dipożizzjonijiet ġodda li jiċċaraw il-firxa tar-responsabbiltà tal-produttur u jistipulaw li d-daqs tal-garanzija għandu jiddependi minn kemm huma perikolużi l-batteriji. Sabiex tiġi evitata lakuna fil-finanzjament, il-Kunsill iddeċieda li l-prinċipju tar-responsabbiltà tal-produttur għandu japplika kemm għall-produtturi ta’ batteriji u appliances individwali kif ukoll għal produtturi tal-karozzi li jqiegħdu l-batteriji fis-suq, filwaqt li jiġu evitati imposti doppji (ara l-Artikolu 3 (12), u 13 tal-pożizzjoni komuni) L-emendi 50 u 103, l-ewwel parti, jiċċaraw li l-ispiża għall-ġestjoni tal-batteriji u l-akkumulaturi portabbli ta’ qabel id-dħul fis-seħħ tad-Direttiva għandha titħallas mill-produtturi ta’ dawn il-batteriji u l-akkumulaturi skond is-sehem fis-suq. Il-Kummissjoni rat li din kienet kjarifika siewja ta’ l-applikazzjoni tal-prinċipju tar-responsabbiltà tal-produttur u timxi ma’ l-Artikolu 8 (3) tad-Direttiva WEEE. Il-Kunsill madankollu qies li, sabiex ikun hemm xi flessibbiltà għas-sistemi nazzjonali, ma kienx meħtieġ li jiġu inklużi regoli dwar il-finanzjament ta’ l-iskart storiku. 3.2.3. Emendi Parlamentari mhux milqgħuha mill-Kummissjoni u l-Kunsill u mhux inkorporati fil-pożizzjoni komuni L-emendi 2, 6, 9, 18, 19, 25, 32, 39, 41, 45, 49, 54, 55, 63, 65, 67, 68, 77, 92, u 101 ma ntlaqgħux mill-Kummissjoni u ma ġewx inkorporati fil-pożizzjoni komuni tal-Kunsill. 3.2.4. Emendi Parlamentari mhux milqgħuha mill-Kummissjoni, iżda inkorporati fil-pożizzjoni komuni. L-emendi 1, 7, 8, 26, 30, 33, 34, 36, 37, 38, 66, 69, 71, 72, 73, 74, 75, 76, 82, 85, 95, 100, 108 u 120 ma ntlaqgħux mill-Kummissjoni, iżda kienu inkorporati fil-pożizzjoni komuni. 3.2.5. Bidliet oħra mill-Kunsill lill-Proposta Premessi Il-bidliet magħmula mill-Kunsill lill-premessi għandhom l-għan li jaġġustaw t-test sabiex ikun jirrifletti l-bidliet li saru tul it-test, partikolarment: - Il-premessi 8 u 9 jagħtu lista, li mhix waħda eżawrjenti, ta’ eżempji ta’ batteriji portabbli u industrijali u power tools bla wajer, sabiex ikunu ċċarati d-definizzjonijiet fl-Artikolu 3 (3), (6) u (16). - Il-premessa 11 tinkorpora l-ħtiġijiet ta’ l-Artikoli 5 u 17 (2) tal-Proposta tal-Kummissjoni inizjali. Il-premess 16 tispjega xi tfisser ‘l-aħjar teknika disponibbli’ fl-Artikolu 10 (1) (a) tal-pożizzjoni komuni. - Dwar ir-responsabbiltà finanzjarja tal-produttur, il-premessa 17 tiċċara dak li hu mfisser minn ‘spejjeż netti’ msemmija fl-Artikolu 13. Artikoli Il-bidla ewlenija magħmula mill-Kunsill lill-artikoli hija l-introduzzjoni ta’ projbizzjoni limitata fuq l-użu tal-kadmju fil-batteriji portabbli (ara l-Artikolu 4 tal-pożizzjoni komuni) minflok il-mira ta’ ġbir ta’ 80% għall-baterriji portabbli tal-kadmju, li jeħtieġu l-monitoraġġ tal-mogħdja ta' l-iskart (ara l-Artikolu 13 tal-proposta tal-Kummissjoni inizjali). Dan għandu jikkontribwixxi għall-kisba ta’ “sistema ta’ ċiklu magħluq” (ara l-Artikolu 3 (14) tal-proposta tal-Kummissjoni inizjali). Fuq il-bażi ta’ tagħrif ġdid dwar id-disponibbiltà ta’ sostituti għall-batteriji tal-kadmju u l-ispejjeż għall-monitoraġġ tal-mogħdija ta’ l-iskart, il-Kunsill qies li projbizzjoni limitata tista’ tkun opzjoni politika ħafna aktar sostenibbli mis-sistema proposta taċ-“ċiklu magħluq”. Fi qbil ma’ dawn il-bidliet, il-Kunsill ħassar ukoll l-Artikoli 3 (14) u 6 tal-proposta tal-Kummissjoni inizjali u rega’ kiteb l-Artikolu 8 tal-proposta tal-Kummissjoni inizjali (issa l-Artikolu 6). Din inkludiet ukoll il-ħtieġa fl-Artikolu 25 (2) tal-proposta tal-Kummissjoni inizjali. Ir-referenza għall-impatt ambjentali tat-trasport tissostitwixxi ħtiġijiet simili fl-Artikoli 9 (2) u 15 (1), it-tieni paragrafu tal-Proposta tal-Kummissjoni inizjali. Fir-rigward tal-miri ta’ ġbir, il-Kunsill, bħall-Parlament Ewropew, ipprefera jesprimi l-miri ta’ ġbir bħala persentaġġ minflok fi grammi għal kull abitant kif inizjalment propost mill-Kummissjoni (ara l-Artikolu 13 tal-Proposta tal-Kummissjoni inizjali). Il-Kunsill kien favur miri ta’ 25% u 45%, li għandhom jinkisbu rispettivament 4 u 8 snin wara d-data ta’ traspożizzjoni (ara l-Artikolu 9 tal-pożizzjoni komuni). Billi dawn il-miri mhumiex marbuta mal-konsum nazzjonali, ma kienx hemm aktar bżonn li tinżamm il-possibbiltà ta’ derogi mill-miri minħabba raġunijiet ta’ konsum partikolarment baxx tal-batteriji (ara l-Artikolu 14 (2) tal-Proposta tal-Kummissjoni inizjali). Minflok, il-Kunsill ippropona li jistipula l-adozzjoni possibbli ta’ arranġamenti tranżitorji fuq il-bażi ta’ proċedura ta’ komitoloġija (ara l-Artikolu 9 (4) (a) tal-pożizzjoni komuni). F’dak li għandu x’jaqsam mar-responsabbiltà tal-produttur, il-Kunsill adotta definizzjoni ġdida ta’ "produttur”, li tippermetti lill-Istati Membri jidentifikaw produttur fuq it-territorju nazzjonali tagħhom għall-implimentazzjoni tar-responsabbiltà finanzjarja tal-produttur (ara l-Artikolu 3(12) tal-pożizzjoni komuni). Sabiex tiġi evitata lakuna fil-finanzjament tal-ġestjoni ta’ l-iskart tal-batteriji mneħħija mill-appliances/karozzi, il-manifatturi ta’ l- appliances u l-produtturi tal-karozzi huma wkoll koperti mid-definizzjoni ta’ “produttur” f’din id-Direttiva, jekk l- appliance jew il-karozza tinkorpora batterija fil-mument li tkun tqiegħdet fis-suq. L-Artikolu 13 tal-pożizzjoni komuni jeħtieġ li l-Istati Membri jevitaw l-imposti doppji u jikkjarifika li l-produtturi għandhom jiffinanzjaw l-ispejjeż netti marbuta mal-ġestjoni ta’ l-iskart tal-batteriji. L-Artikolu 14 tal-pożizzjoni komuni (li jissostitwixxi l-Artikolu 22 tal-proposta tal-Kummissjoni inizjali) m'għadux jeħtieġ li l-produtturi jipprovdu garanzija meta jqiegħdu batterija fis-suq. L-Artikolu 23 tal-Proposta tal-Kummissjoni inizjali li jistabbilixxi regoli dwar il-finanzjament ta’ l-iskart storiku tħassar. Barra minn hekk, il-Kunsill żied il-possibbiltà ta’ l-adozzjoni tar-regola de minimis għall-finanzjament u r-reġistrazzjoni fuq il-bażi ta’ proċedura ta’ komitoloġija (ara l-Artikolu 15 tal-pożizzjoni komuni). Annessi L-Anness I tal-pożizzjoni komuni fih tabella għas-sorveljanza tal-konformità mal-miri tal-ġbir u jirrifletti l-bidliet li saru fl-Artikolu 9 tal-pożizzjoni komuni. Il-ħtiġijiet preskrittivi tat-tikettar fl-Anness II imxew għall-Artikolu 18 tal-pożizzjoni komuni u għalhekk, bħal fl-emendi ta’ l-ewwel qari tal-Parlament Ewropew, l-Anness II fih biss is-simbolu għat-tikkettar (emblema ingassata ta’ landa taż-żibel bir-roti). Il-ħtiġijet dettaljati għat-trattament u r-riċiklaġġ ta’ l-Artikoli 15(2) u 19(1) tal-Proposta tal-Kummissjoni inizjali mxew għall-Anness III tal-pożizzjoni komuni. 4. KONKLUŻJONI L-għan ambjentali tal-Proposta tal-Kummissjoni dwar il-Batteriji hija l-prevenzjoni ta’ l-inċinerazzjoni u r-rimi f’miżbliet tal-batteriji meta dawn isiru skart. Sabiex jinkisbu dawn l-għanijiet ambjentali, il-Kummissjoni pproponiet miri għoljin ta’ ġbir u riċiklaġġ għall-batteriji kollha, u mira ta’ ġbir partikolarment għolja għall-batteriji tal-kadmju portabbli, sabiex tinkiseb dik li tissejjaħ "sistema ta' ċiklu magħluq". Fil-pożizzjoni komuni tiegħu, il-Kunsill ipprefera miżuri ta’ politika oħra sabiex jikseb l-għanijiet tal-Proposta tal-Kummissjoni. Minħabba li l-livell ta’ l-ambizzjoni ambjentali tal-Pożizzjoni Komuni huwa għallinqas ekwivalenti għal tal-Proposta tal-Kummissjoni, il-Kummissjoni tista' tappoġġa l-pakkett kumplessiv. Stqarrija mill-Kummissjoni marbuta ma’ l-istudju tal-Kunsill dwar l-impatt: Il-Kummissjoni tisħaq dwar l-importanza ta’ l-evalwazzjonijiet ta’ l-impatt li qed isiru fi qbil ma’ l-għanijiet interistituzzjonali maqbula għar-regolamentazzjoni aħjar fil-ġejjieni. Dawn il-kwistjonijiet għandhom jiġu esplorati aktar bejn it-tliet Istituzzjonijiet waqt il-ħidma li għaddejja taħt il-Ftehim Interistituzzjonali, bil-ħsieb li jintlaħaq ftehim dwar metodoloġija għal evalwazzjonijiet ta’ l-impatt bħal dawn.